૧-૧૧ ને શુક્રવાર (લાભ પાંચમ)ના રોજ પવિત્ર યાત્રાધામ દ્વારકા ખાતે ભજનનાં ભરોશે રહેજો શબ્દોને જેણે ખરેખર જીવનમાં સાર્થક કરી બતાવ્યું છે અને જેમના જીવન-ચરિત્રમાં માત્ર સુફી સંસ્કાર જ વસેલા છે તેવા બ્રહ્મલીન ભજન સમ્રાટ પૂજ્ય સંત કાનદાસબાપુની ૨૫મી પુણ્યતિથી કાનદાસબાપુ આશ્રમ, શિવપુરીધામ, દ્વારકા ખાતે ધામધુમથી ઉજવવામાં આવશે. તા. ૧લી નવેમ્બરનાં રોજ સવારે ૯.૦૦ કલાકે સમાધી પુજન, નેજા પુજન કરવામાં આવશે તેમજ ભગવાન દ્વારકાધીશનાં ઉન્નત શિખર પર નૂતન ઘ્વજારોહણ કરવા માટે ઘ્વજાજીનું પૂજન સવારે ૯.૩૦ કલાકે રાખવામાં આવેલ છે.